EkBass/fiwiki-20250220-pages-articles huggingface dataset:
Montenegron käsipallomaajoukkue

Montenegron käsipallomaajoukkue edustaa Montenegroa miesten kansainvälisissä käsipallo-otteluissa. Joukkuetta hallinnoi Montenegron käsipalloliitto. Vuonna 2006 Serbiasta itsenäistynyt Montenegro osallistui ensimmäiseen käsipallon arvoturnaukseensa vuonna 2008, jolloin joukkue sijoittui Norjan EM- kilpailuissa 12:nneksi. Paras EM-sijoitus on vuodelta 2022, jolloin joukkue sijoittui 11:nneksi. MM-kilpailuissa Montenegro on sijoittunut 22:nneksi vuonna 2013 ja 18:nneksi vuonna 2023. == Lähteet == == Aiheesta muualla == * Montenegron käsipalloliiton kotisivut Maajoukkue Luokka:Käsipallomaajoukkueet
Simo Halinen

Simo Halinen (s. 30. lokakuuta 1963Finlands ridderskaps och adels kalender 1992, s. 186. Esbo 1991. ISBN 951-9417-26-5 Helsinki) on suomalainen elokuvaohjaaja ja -käsikirjoittaja, näyttelijä ja kirjailija. Halinen on ohjannut ja käsikirjoittanut elokuvia ja televisiosarjoja. Halinen opiskeli dokumenttiohjausta Taideteollisessa korkeakoulussa valmistuen taiteen kandidaatiksi. Häneltä on ilmestynyt kolme romaania. Lisäksi hän on tehnyt lyhyitä dokumenttielokuvia. Halisen ensimmäinen kokoillan elokuva Cyclomania (2001) kertoi polkupyöräläheteistä. Vuonna 2006 Halinen ohjasi minisarjan Kultainen noutaja YLElle. Toinen pitkä elokuva Kerron sinulle kaiken (2012) käsittelee moderneja, urbaaneita ihmissuhteita. Pääosissa näyttelevät Leea Klemola, Peter Franzén ja Ria Kataja. Suomen Elokuvaohjaajaliitto SELO palkitsi Halisen elokuvasta Vuoden elokuvaohjaaja -palkinnolla. Halinen palkittiin myös Jussilla elokuvan käsikirjoituksesta. Leea Klemola voitti parhaan naispääosan Jussin. Elokuva voitti myös Seyfi Teoman -palkinnon Palicin kansainvälisellä elokuvafestivaalilla Serbiassa. Kolmas pitkä elokuva, Kääntöpiste, kertoi paperittoman afrikkalaisen miehen ja oululaisen kuntosaliyrittäjän yrityksestä olla jäämättä kiinni yöjunassa tapahtuneesta henkirikoksesta. Pääosia esittivät Dadid Nzinga, Samuli Vauramo ja Laura Birn. Elokuva sai neljä Jussi-ehdokkuutta kuvauksesta, leikkauksesta, puvustuksesta ja äänisuunnittelusta. Vuonna 2022 ilmestynyt rikosromaani Nainen joka katosi oli palkintoehdokkaana vuoden parhaaksi rikosromaaniksi. Kirja voitti helmikuussa 2023 Suomen dekkariyhdistyksen vuosittain myöntämän parhaan esikoisteoksen palkinnon. Teoksesta on suunnitteilla neliosainen TV-sarja. Halinen on Suomen elokuvaohjaajien liiton sekä Suomen Kirjailijaliiton jäsen. Hän asuu ja työskentelee Helsingissä. Hänellä on kolme tytärtä. == Teoksia == * Idänsydänsimpukka, Tammi 2004 * Lemmenomenia, Tammi 2008 * Nainen joka katosi, Crime Time 2022 == Filmografia == ===Ohjauksia=== * Minerva (1997) * Cyclomania (2001) * Hokkasen näköinen nainen (2005, TV-sarja) * Kultainen noutaja (2007, TV-sarja) * Kerron sinulle kaiken (2012) * Kääntöpiste (2018) ===Käsikirjoittajana=== * Minerva (1997) * Cyclomania (2001) * Hokkasen näköinen nainen (2005, TV-sarja) * Kultainen noutaja (2007, TV-sarja, yhdessä Michael Baranin kanssa) * Kääntöpiste (2018) ===Palkintoja=== * Parhaan käsikirjoituksen Jussi 2012 elokuvasta Kerron sinulle kaiken * Humanismin käsi 2013 elokuvasta Kerron sinulle kaiken * Anjalankosken elokuvapalkinto 2014 elokuvasta Kerron sinulle kaiken * Seyfi Teoman -palkinto, Palic International Film Festival, elokuvasta Kerron sinulle kaiken * Vuoden esikoisdekkari -palkinto 2023 romaanista Nainen joka katosi == Lähteet == == Aiheesta muualla == * * Luokka:Suomalaiset elokuvaohjaajat Luokka:Suomalaiset kirjailijat Luokka:Vuonna 1963 syntyneet Luokka:Elävät henkilöt
Gaius Aurelius Cotta

Gaius Aurelius Cotta (kuoli 73 eaa.) oli roomalainen poliitikko ja oraattori. Hänen veljiänsä olivat Marcus Aurelius Cotta ja Lucius Aurelius Cotta. Julius Caesarin äiti Aurelia Cotta oli hänen siskonsa. Hänet ajettiin maanpakoon liittolaissodan jälkeen. Sullan päästyä valtaan hän palasi ja hänet valittiin vuoden 75 eaa. konsuliksi. Hän sääti lain jonka mukaan kansantribuunit saivat asettua ehdolle korkeimpiin virkoihin, vaikka Sulla vastusti tätä. Konsulikautensa jälkeen hän oli Gallia Cisalpinan maaherrana. Hän olisi saanut triumfin, mutta kuoli yllättäen palattuaan Roomaan. Cicero käytti häntä hahmona de oratoressa ja de natura deorum, jossa Cotta puolustaa platonista filosofiaa. == Lähteet == Luokka:Roomalaiset poliitikot
Eldon Hoke

Eldon Hoke (23. maaliskuuta 1958 – 19. huhtikuuta 1997) oli yhdysvaltalainen muusikko, joka esiintyi usein nimellä El Duce. Hänet tunnettiin rumpalina ja laulajana rockyhtyeessä The Mentors. Hoke nousi kuitenkin laajempaan julkisuuteen, kun häntä epäiltiin Nirvanan keulahahmon Kurt Cobainin murhasta. Cobainin vaimo Courtney Love oli Hoken mukaan palkannut hänet murhaamaan Cobainin, mutta Hoke kieltäytyi. Laajempien tutkimusten jälkeen todettiin, että Cobain oli tehnyt itsemurhan, sillä hänen kuolinpaikaltaan löydettiin itsemurhaviesti. Hoke kuoli vuonna 1997 pudottuaan sillalta alas junaraiteelle ja jäätyään junan alle. The Mentors -yhtye on siitä lähtien toiminut ilman häntä. ==Soolotuotanto== *The Man, the Myth, the Legend (1991) *Booze and Broads (1992) *Musical Pornography (1993) *Slave to Thy Master (1993) *Buttfucking Man (1995) *Karaoke King (1996) *Lock Up Yer Daughters (1996) *Karaoke King Part II (1997) *God (2010) *Gardy Loo Featuring El Duce - Perverts on Parade (2001) ==Aiheesta muualla== *El Duce MySpacessa Luokka:Yhdysvaltalaiset rocklaulajat Luokka:Yhdysvaltalaiset rockmuusikot Luokka:Yhdysvaltalaiset rumpalit Luokka:Vuonna 1958 syntyneet Luokka:Vuonna 1997 kuolleet
Valko-Venäjän käsipallomaajoukkue

Valko-Venäjän käsipallomaajoukkue edustaa Valko-Venäjää miesten kansainvälisissä käsipallo-otteluissa. Joukkuetta hallinnoi Valko-Venäjän käsipalloliitto. Valko-Venäjän maajoukkue on osallistunut maailmanmestaruuskilpailuihin neljästi. Vuoden 1995 MM-kilpailuissa joukkue sijoittui yhdeksänneksi, vuonna 2013 sijalle 15, vuonna 2015 sijalle 18 sekä vuonna 2017 sijalle 11. EM-kilpailuihin joukkue on osallistunut kuudesti parhaana tuloksenaan kahdeksas sija vuodelta 1994. == Aiheesta muualla == * Valko-Venäjän käsipalloliiton kotisivut (valkovenäjäksi) * Profiili joukkueen pelaajista national-handball-teams.com:issa Maajoukkue, miesten Luokka:Käsipallomaajoukkueet
Iisakki Ratilainen

Iisakki Ratilainen (s. 22. joulukuuta 1986 Liperi) on suomalainen uimari. Hän on kilpaillut kansainvälisellä tasolla muun muassa lyhyen radan EM- kilpailuissa 2007 lajinaan rintauinti. Ratilainen edustaa Joensuun Uimaseuraa. Hän on menestynyt hyvin myös SM-tasolla. Ratilaisen henkilökohtaisena valmentajana toimii Sanna Kolehmainen, joka nimettiin vuoden 2007 valmentajaksi Pohjois-Karjalassa. == Lähteet == *Uimaliitto === Viitteet === == Aiheesta muualla == * Virallinen kotisivu *Joensuun Uimaseuran kotisivut Luokka:Suomalaiset uimarit Luokka:Vuonna 1986 syntyneet Luokka:Elävät henkilöt
Matkijalintu (romaani)

Matkijalintu () on Sean Stewartin vuonna 1998 ilmestynyt Teksasiin sijoittuva maagis-realistinen romaani. Kirjan on julkaissut suomeksi Karisto vuonna 2007 J. Pekka Mäkelän suomennoksena. Teos oli World Fantasy -palkinnon ehdokkaana. Suomennos oli ehdokkaana Tähtifantasia-palkinnon saajaksi. == Lähteet == == Aiheesta muualla == * Vesa Sisättö: Äidin noituudesta ei kieltäydytä. Helsingin sanomat 24.12.2007. Luokka:Yhdysvaltalaiset fantasiaromaanit Luokka:Vuoden 1998 kirjat
Sorokimalainen

Sorokimalainen (Bombus soroeensis) on kimalaislaji. Sillä on musta keskiruumis, jonka etuosa ja takaruumiin poikkivyö ovat keltaisia. Takaruumiin kärki on valkoinen. Väritykseltään sorokimalainen muistuttaa paljon mantukimalaista, josta sen erottaa etenkin kuningattaren kohdalla takaruumiin keltaisen poikkivyön katkonaisuus. Kuningatar on pituudeltaan 14–18 millimetriä, työläinen 10–14 millimetriä ja koiras 12–14 millimetriä. Sorokimalainen pesii hiekkaiseen maahan kaivetuissa pienehköissä mutta pitkäikäisissä yhteiskunnissa. Sitä tavataan etenkin hiekkatörmien ja hiekkapohjaisten ketojen liepeillä. Sorokimalainen on lyhytkielinen ja etsii ravintonsa hedelmäpuiden, marjapensaiden sekä mustikan ja puolukan kukista. Työläiset käyvät etenkin kellokasvien ja kanervien kukissa, koiraat maitohorsmalla, ahdekaunokilla ja kultapiiskulla. Suomessa sorokimalainen esiintyy melko yleisenä Etelä- ja Keski-Suomessa, pohjoisimmillaan Rovaniemen korkeudella. Sen pesässä loisii joskus kirjoloiskimalaisia. == Lähteet == == Aiheesta muualla == *Laji.fi: Sorokimalainen (Bombus soroeensis) *ITIS: Bombus soroeensis *Pherobase: Semiochemicals of Bombus soroeensis, the Broken-belted bumblebee Luokka:Kimalaiset
Käsipallo kesäolympialaisissa 1996

Atlantan vuoden 1996 kesäolympialaisissa pelattiin käsipalloa sekä miehissä että naisissa. Miesten käsipallokullan vei Kroatia ja naisten turnauksessa voiton vei Tanskan joukkue. == Mitalistit == Sarja Kultaa Hopeaa Pronssia Miehet Patrik Ćavar Valner Franković Slavko Goluža Bruno Gudelj Vladimir Jelčić Božidar Jović Nenad Kljaić Venio Losert Valter Matošević Zoran Mikulić Alvaro Načinović Goran Perkovac Iztok Puc Zlatan "Zlatko" Saračević Irfan Smajlagić Vladimir Šujster Magnus Andersson Robert Andersson Per Carlén Martin Frändesjö Erik Hajas Robert Hedin Andreas Larsson Ola Lindgren Stefan Lövgren Mats Olsson Staffan Olsson Johan Petersson Tomas Svensson Tomas Sivertsson Pierre Thorsson Magnus Wislander Talant Dujšebajev Salvador Esquer Aitor Etxaburu Jesús Fernández Jaume Fort Mateo Garralda Raúl González Rafael Guijosa Fernando Hernández José Javier Hombrados Demetrio Lozano Jordi Nuñez Jesús Olalla Juan Pérez Iñaki Urdangarín Alberto Urdiales Naiset Anja Andersen Camilla Andersen Kristine Andersen Heidi Astrup Tina Bøttzau Marianne Florman Conny Hamann Anja Hansen Anette Hoffmann Tonje Kjærgaard Janne Kolling Susanne Lauritsen Gitte Madsen Lene Rantala Gitte Sunesen Anne Dorthe Tanderup Cho Eun-hee Han Sun-hee Hong Jeong-ho Huh Soon-young Kim Cheong-sim Kim Eun-mi Kim Jeong-mi Kim Mi-sim Kim Rang Kwag Hye-jeong Lee Sang-eun Lim O-kyeong Moon Hyang-ja Oh Seong-ok Oh Yong-ran Park Jeong-lim Éva Erdős Andrea Farkas Beáta Hoffmann Anikó Kántor Erzsébet Kocsis Beatrix Kökény Eszter Mátéfi Auguszta Mátyás Anikó Meksz Anikó Nagy Helga Németh Ildikó Pádár Beáta Siti Anna Szántó Katalin Szilágyi Beatrix Tóth == Mitalitaulukko == 1\. 1 0 0 1 1\. 1 0 0 1 3\. 0 1 0 1 3\. 0 1 0 1 5\. 0 0 1 1 5\. 0 0 1 1 == Lähteet == * Olympiamitalistitietokanta Olympic.org:issa Luokka:Kesäolympialaiset 1996 1996
Keikarijalohaukka

Keikarijalohaukka (Falco femoralis) on amerikkalainen jalohaukka. == Koko ja ulkonäkö == Linnun pituus on 30–40 cm, siipien kärkiväli noin 90 cm ja paino 208–305 g (koiras), 271–460 g (naaras). Aikuisen linnun selkäpuoli on sinimusta, alapuoli vaalea, alaperä ja koipien höyhenet (housut) punertavat, pyrstö mustavalkoraitainen, koivet, nokka, vahanahka ja paljas alue silmien ympärillä on keltainen. Sukupuolet ovat samanvärisiä, nuori lintu on (kuvassa) on ruskehtava. == Esiintyminen == Keikarijalohaukat elävät Amerikassa Meksikon pohjoisosista ja Trinidadista Etelä-Amerikan eteläosiin saakka. Se kuitenkin puuttuu laajoilta alueilta, muun muassa Amazonin altaasta. Teksasiin ja New Mexicoon on kotiutunut pieni erillinen kanta, joka ainakin osittain on Peregrine Fundin siirtämistä linnuista muodostunut. Lajia on yritetty palauttaa Etelä-Teksasiin. Lajin elinympäristön ala on noin 12 miljoonaa neliökilometriä ja maailman populaation koko on 50 000–500 000 yksilöä. Laji on taantunut monin paikoin, erityisesti esiintymisalueen pohjoisosissa. == Elinympäristö == Keikarijalohaukka asuttaa monen tyyppisiä avomaita, kuten savanneja, kaktuksia kasvavaa autiomaata, pensasmaita ja soita. Se elää sekä alavilla mailla että korkealla vuoristossa, Andeilla jopa 4,6 km:n korkeudella. == Lisääntyminen == Pesä on tavallisesti jonkun toisen petolinnun vanhassa pesässä, joskus puun tai kaktuksen päällyskasvin päällä. Naaras munii kaksi tai kolme munaa, joita se hautoo noin kuukauden. Poikaset jättävät pesän lentokykyisinä 30–35 päivää vanhoina. == Ravinto == Haukka saalistaa aamuvarhain pääasiassa lintuja, iltahämärissä myös hyönteisiä, pikkujyrsijöitä, liskoja ja käärmeitä. Pari saalistaa usein yhdessä. == Lähteet == * Arkive * Peregrine Fund === Viitteet === Luokka:Jalohaukat
Nuanjoki

Nuanjoki on Kiiminkijoen vesistöön kuuluva pieni joki Utajärven kunnan Särkijärven kylässä. Se saa alkunsa Nuanjärvestä ja laskee etelästä pohjoiseen Säynäjään ja siitä edelleen Säynäjäjokea ja Särkijokea myöten Kiiminkijokeen. Joki on kapea ja puromainen, sen ylittää puolessa välissä Ponteman itälaidalta lähtevä metsäautotie. Jokivarsi on kokonaan asumatonta, joki on pääosin suvantoa eli kulkee alavien rämeiden kautta. Luokka:Kiiminkijoen vesistö Luokka:Utajärven joet
Rautalohikäärmeen tytär

Rautalohikäärmeen tytär () on Michael Swanwickin vuonna 1993 ilmestynyt fantasiaromaani, joka yhdistää fantasiaa ja tieteiskirjallisuutta. Romaanin on julkaissut suomeksi Like vuonna 2003 Hannu Tervaharjun käännöksenä. Kirja oli Arthur C. Clarke -palkintoehdokas ja World Fantasy -palkintoehdokas 1994 ja sijoittui toiseksi Locus-palkintoäänestyksessä fantasiakirjojen luokassa 1994. == Kirjallisuutta == * == Aiheesta muualla == * Jeff Topham: Elves, Dragons, and Anarchy: Convention and Subversion in Michael Swanwick's The Iron Dragon's Daughter. Fantastic Metropolis 30.10.2001. * Aineistoa kirjailijan kotisivulla. * Markku Soikkeli: Rautalohikäärmeen tytär. 2003. * Toni Jerrman: Rautalohikäärmeitä ja elämäntuskaa. Helsingin Sanomat 2.8.2003. Luokka:Yhdysvaltalaiset fantasiaromaanit Luokka:Vuoden 1994 kirjat
Säynäjäjoki (Utajärvi)

Säynäjänjoki on Kiiminkijoen vesistöön kuuluva pieni joki. Joki sijaitsee Utajärven kunnan Särkijärven alueella. Se lähtee Säynäjä-nimisestä järvestä ja laskee Särkijokea pitkin Kiiminkijokeen. Joen ylittää ylävirran puolella Säynäjälle menevä metsäautotie. Jokivarsi on asumaton Hautalan taloa lukuun ottamatta, joka on Särkijoen liittymän kohdalla. Hautalasta hieman ylävirtaan on kaksi joen laajentumaa, ensin suurempi Leppilampi ja sitten pieni Keskilampi, jonka yläpuolelta jokeen laskee Ulkusesta oja. Ylävirralla jokeen laskee oja myös Pikku-Säynäjästä. Joessa on sekä koskipaikkoja että suvantoja, aikoinaan se lienee ollut osa Kiiminkijoen uittoaluetta. Luokka:Kiiminkijoen vesistö Luokka:Utajärven joet
Juha Kela

Juha Tapio Kela (24. elokuuta 1950 Suomussalmi – 3. toukokuuta 1985 Hyvinkää)Uusi Tie 7.5.1985Missä Anssi Kelan isä Juha syntyi ja missä tapahtui hänen kuolemaansa johtanut liikenneonnettomuus? Kysy kirjastonhoitajalta -palvelu, Kirjastot.fi. Viitattu 6.3.2020. oli suomalainen muusikko. Hänet tunnetaan parhaiten gospelyhtye Pro Fidesta, jossa hän soitti koskettimia vuodesta 1974 kuolemaansa asti vuoteen 1985. Kelalla oli jo ennen Pro Fideen liittymistä vahva musiikillinen tausta kotiseudullaan Kotkassa, missä hän oli ollut mukana muun muassa paikallisessa Hair-musikaalissa.Juho Huttula: Pro Fide - Tie on auki, Nuortenkeskus 1986. Tultuaan uskoon hän lähti opiskelemaan teologiaa ja kirkon nuorisotyötä. Liityttyään Pro Fide -yhtyeeseen vuonna 1974 hänen kiinnostuneisuutensa progressiivisesta rockista alkoi näkyä yhtyeen linjassa. Kelan aikana yhtye julkaisi levyt Joh. 3:16 (1976), Lauluja Kahdesta Maailmasta (1980), Pro Fide (1981) ja Tupla (1983). Lisäksi Juha Kela vastasi isolta osin Mikko Kuustosen ensimmäisen soololevyn Jää kuuntelemaan (1979) tuotannosta ja musiikin sävellyksestä. Kristillistä nuorisotyötä Suomen Raamattuopistossa leipätyökseen tehnyt Kela oli viimeisinä vuosinaan suunnitellut heittäytymistä sivuun gospelmusiikista ja ryhtymistä täysipäiväiseksi ammattimuusikoksi.Janne Könönen, Tero Huvi: Kahden maan kansalaiset - Suomigospelin historiaa, Suomen Lähetysseura 2005 Kelalla oli neljä lasta: laulaja-lauluntekijä Anssi Kela, muusikko Ville Kela ja kaksi tytärtä. Vuonna 1984 hän rakensi perheelleen omakotitalon Vihtiin. Hän kuoli runsaan vuoden kuluttua auto-onnettomuudessa kuorma-autoa ohittamaan lähteneen henkilöauton törmättyä hänen autoonsa. Anssi Kela muistelee näitä lapsuutensa tapahtumia vuoden 2001 läpimurtokappaleessaan ”Nummela”. ==Lähteet== ==Aiheesta muualla== * Pro Fide: Harmaa huone (YLE: Elävä arkisto) Luokka:Suomalaiset rockmusiikin säveltäjät Luokka:Suomalaiset kosketinsoittajat Luokka:Hengellisen musiikin esittäjät Luokka:Liikenneonnettomuudessa kuolleet Luokka:Vuonna 1950 syntyneet Luokka:Vuonna 1985 kuolleet
Megan Prescott

Megan 'Meg' Prescott (s. 4. kesäkuuta 1991) on brittiläinen näyttelijä, joka tunnetaan parhaiten roolistaan Katie Fitchinä televisiosarjassa Skins – liekeissä. Hänen sisarensa Kathryn Prescott esittää samassa sarjassa Katien, Megan Prescottin roolihahmon, identtistä kaksoissisarta, Emilyä. == Ura == Prescott teki näyttelydebyyttinsä BBC:n saippuaoopperassa nimeltä Doctors vuonna 2008. Prescott osallistui Skins – liekeissä -sarjan kolmannen tuotantokauden kuvauksiin esittämällä Katie Fitchiä, Emily Fitchin identtistä kaksoissisarta. Emilyä näytteli Prescottin oikea kaksoissisar Kathryn Prescott. Jaksojen esittäminen aloitettiin tammikuussa vuonna 2009. == Yksityiselämä == Prescott on kaksoissisartaan Kathryn Prescottia kuusi minuuttia nuorempi.http://www.imdb.com/name/nm3077071/bio == Filmografia == Vuosi Ohjelma Rooli Esiintymisaika 2008 Doctors Charlotte "Cookie" Wilcox Jakso: Dare, Double Dare, Truth 2009–2010 Skins – liekeissä Katie Fitch == Lähteet == == Aiheesta muualla == * Luokka:Brittiläiset näyttelijät Luokka:Vuonna 1991 syntyneet Luokka:Elävät henkilöt
Janne Laurila

Janne Laurila (s. 1978 Oulu) on suomalainen muusikko. Hän toimi Office Building -yhtyeen laulavana kitaristina ja pääasiallisena lauluntekijänä. Vuonna 2009 Laurila julkaisi suomenkielisen sooloalbumin Kultaisia pisteitä, jonka materiaalia hän esittää keikoilla Tuhlaajapojat-yhtyeensä kanssa. Kokoonpanoon kuuluvat Tuomas Luukkonen (kitara), Ville Rauhala (basso) sekä Juppo Paavola (rummut). Vuonna 2013 Lumpeela Julkaisut julkaisi albumin Janne Laurila ja Tuhlaajapojat. == Lähteet == == Aiheesta muualla == *Janne Laurila levy-yhtiön sivuilla *Janne Laurila MySpacessa Luokka:Suomalaiset muusikot Luokka:Suomalaiset kitaristit Luokka:Suomalaiset lauluntekijät Luokka:Vuonna 1978 syntyneet Luokka:Elävät henkilöt
Wilhelm von Nottbeckin puisto

Wilhelm von Nottbeckin puisto sijaitsee Tampereella historiallisella Finlaysonin tehdasalueella. Puisto on saanut nimensä Finlaysonin tehtaanjohtaja Wilhelm von Nottbeckin mukaan. Hän rakennutti puiston vuonna 1848. Puisto on englantilaistyylinen eli suhteellisen vapaamuotoinen ja luonnonmukaiseen vaikutelmaan pyrkivä puisto. Aiemmin siellä oli myös 1800-luvulla rakennettuja kasvihuoneita, mutta ne purettiin 1970-luvulla ja niiden paikalle tehtiin pysäköintialue. Puisto siirtyi kaupungin omistukseen vuonna 1995, jolloin se sai myös nykyisen nimensä. Puistossa sijaitsevia nähtävyyksiä ovat Finlaysonin palatsi ja Kotkankallion muistomerkki. ==Lähteet== == Aiheesta muualla == *Eila Siitarinen (toim.): Tampereen puistot 125 v; sivu 14; Tampereen kaupungin puistoyksikkö, 1999 *Wilhelm von Nottbeckin puisto; Tampere.fi Luokka:Tampereen puistot Luokka:Finlayson Luokka:Finlayson (kaupunginosa)
The Resistance

The Resistance on englantilaisen vaihtoehtorockyhtye Musen viides studioalbumi, joka julkaistiin 14. syyskuuta 2009. Albumin miksasi Mark Stent ja tuotti yhtye itse. Albumi ylsi Yhdysvalloissa Billboard 200 -listan sijalle 3. Suomessa se debytoi Suomen virallisen listan sijalla 4, ja nousi niin ikään kolmannelle sijalle. Se pysyi listalla yhteensä 50 viikkoa. == Kappaleet == == Kokoonpano == * Matthew Bellamy – laulu, kitara, koskettimet, piano, syntetisaattori, ohjelmointi * Christopher Wolstenholme – basso, taustalaulu * Dominic Howard – rummut, lyömäsoittimet, syntetisaattori, ohjelmointi == Arvostelut == * Allmusic: Allmusic review * Desibeli.net: * Entertainment Weekly: BEntertainment Weekly: Album review * Metacritic: 72/100Metacritic: Reviews for The Resistance by Muse * Rolling Stone: Rolling Stone: Album review * Soundi: == Lähteet == Luokka:Vuoden 2009 albumit Luokka:Musen albumit
Titan Klin

Titan Klin () on venäläinen jääkiekkoseura, joka on kotoisin Klinistä, Moskovan alueelta. Seura pelaa Venäjän toisella sarjatasolla Vysšaja Ligassa. Seura perustettiin vuonna 1991 nimellä Himik Klin, mutta nimi vaihdettiin pian Titaniksi. Seura pelasi Neuvostoliiton toisella sarjatasolla Pervaja Ligassa 1991–1992 ja jatkoi siitä Venäjän toiselle sarjatasolle Vysšaja Ligaan, jossa se on pelannut siitä lähtien. Ainoa poikkeus on kausi 2004–2005, jolloin Titan osallistui Eastern European Hockey Leagueen. == Joukkue kaudella 2014-2015 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 20 Sergei Denisov L Laina Moskova, Venäjän SFNT, Neuvostoliitto 50 Igor Saprykin L Laina Moskova, Venäjä 60 Sergei Radlovski L Tiraspol, Moldova Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Roman Tatalin R Laina Novosibirsk, Venäjä 3 Gennadi Sabinin L Laina Podolsk, Venäjä 4 Maksim Sergejev L Kazan, Venäjän SFNT, Neuvostoliitto 5 Nikita Glotov R Laina Novokuznetsk, Venäjä 7 Jevgeni Borodin L Moskova, Venäjän SFNT, Neuvostoliitto 8 Nikolai Bogomolov L 2015 Moskova, Venäjän SFNT, Neuvostoliitto 33 Aleksei Koževnikov R Moskova, Venäjän SFNT, Neuvostoliitto 38 Sergei Olkhovtsev L Moskova, Venäjän SFNT, Neuvostoliitto 42 Roman Kudinov L Laina Moskova, Venäjä 44 Rustem Bakhriddinov L Moskova, Venäjän SFNT, Neuvostoliitto Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 11 Maksim Bogatin L OLH Moskova, Venäjän SFNT, Neuvostoliitto 12 Jevgeni Poltorak L H Laina Tšeljabinsk, Venäjä 17 Zakhar Tislenko L H Moskova, Venäjä 18 Sergei Lukjanov R H Jaroslavl, Venäjä 24 Aleksei Eremin L VLH Novokuznetsk, Venäjän SFNT, Neuvostoliitto 25 Mikhail Dejev R VLH Moskova, Venäjän SFNT, Neuvostoliitto 32 Filipp Savchenko R H Jekaterinburg, Venäjän SFNT, Neuvostoliitto 39 Ainārs Podziṇš R VLH / KH Laina Jūrmala, Latvia 43 Ivan Larin R H Tver, Venäjän SFNT, Neuvostoliitto ==Aiheesta muualla== *Seuran kotisivut Luokka:Venäläiset VHL-seurat
Steve Caballero

Steve Caballero (s. 8. marraskuuta 1964 San José) on yhdysvaltalainen rullalautailija. Hän on kehittänyt tempun nimeltä "Caballerial", toiselta nimeltään "BackSide Fakie 360 Ollie". Temppu tehdään, kun rullalaudalla liikutaan takajalka edellä ("Fakie"), hypätään ilmaan ("Ollie") ja pyöritään täysi kierros ("360") rintamasuuntaan päin. Caballero aloitti rullalautailun vuonna 1976 ollessaan 12-vuotias. 15-vuotiaana hän teki ensimmäisen amatöörisponsorisopimuksensa Powell Peraltan kanssa. Luokka:Yhdysvaltalaiset rullalautailijat Luokka:Vuonna 1964 syntyneet Luokka:Elävät henkilöt
Viikko ennen vappua

Viikko ennen vappua on vuonna 2009 valmistunut suomalainen lyhytelokuva. Sen on käsikirjoittanut Ilmari Aho yhdessä Hamy Ramezanin kanssa, joka on myös ohjannut elokuvan. Elokuva on osa suomalainen novellielokuva 2008 -hanketta, jonka rahoituksesta vastasi Suomen elokuvasäätiö yhdessä YLE Yhteistuotantojen kanssa. Tuotantoyhtiönä toimi For Real Productions Oy, joka on Kinotar Oy:n tytäryhtiö. == Juoni == Tomi (16) ja Aino (12) ovat sisaruksia ja toistensa parhaita ystäviä, joita yhdistää innostus jalkapalloon. Ainon joukkueen fanaattisena kannattajana Tomille on tärkeää, että joukkue voittaa mestaruuden. Tomin ja Ainon äiti Marjo tekee lastensa elämästä vaikeaa jatkuvilla bileillään. Äitinsä arvaamattomaan käytökseen tottunut Tomi huolestuu kuitenkin todella vasta tajutessaan, että hänen oma siskonsa on muuttumassa. Aino ei olekaan enää se kiltti, jalkapalloon keskittyvä pikkusisko, jollaisena Tomi on tottunut Ainoa pitämään. Tomille paljastuu, että Aino on muuttumassa nopeasti. Hän koettaa estää siskonsa muutoksen, mutta joutuu huomaamaan, ettei toista ihmistä voi hallita väkisin. Tomin on opittava luottamaan sekä itseensä, että muihin. Ainoastaan sitä kautta hän ja Aino voivat päästä elämässä eteenpäin. == Arviot lehdissä == Aamulehdessä, Turun Sanomissa ja Etelä-Suomen Sanomissa julkaistiin Anne Välinoron kirjoittama arvostelu elokuvasta. Välinoro antoi elokuvalle neljä tähteä. "Viikko ennen vappua on kaunis, koskettava ja hämmentävän sujuvasti tehty novellielokuva kahdesta sisaruksesta pääkaupunkiseudun lähiössä."... "Ramezan saa nuoret näyttelijänsä tavattoman luonteviksi, nuorukaisen sielun väikkymään kevarin sivupeilissä ja betonilähiön runoilemaan kevään kalvaudessa."Aamulehti 7.9.2009, sivu B 27: Sisko ja sen veli eivät luovuta. == Festivaalit == Viikko ennen vappua pääsi ainoana suomalaisena elokuvana vuoden 2010 Clermont- Ferrandin lyhytelokuvajuhlien kansainväliseen kilpailusarjaan. Festivaalille ilmoitettiin 5121 elokuvaa (Suomesta 62), joista kilpailun ohjelmistoon valikoitui 78. Elokuva palkittiin juryn erikoismaininnalla. Clermont-Ferrand on yksi maailman arvostetuimmista lyhytelokuvafestivaaleista. == Palkinnot == 32nd Clermont-Ferrand International Short Film Festival Special Mention of Jury (Mention Ada Solomon) 16th Toronto Worldwide Short Film Festival Deluxe Award for Best Live Action Short 7th Curtocircuito International Short Film Festival, Santiago de Compostela Best Fiction in international competition 11th Calgary International Film Festival Best Live Action Short Film 16th Drama International Short Film Festival 2nd Prize for Best Short Fiction Film 3rd Strasbourg International Film Festival Best Actor in a Short Film 28th Festival Tous Courts - International Short Film Festival of Aix en Provence Special Mention of the Young Jury == Tekniset tiedot == Kuvausformaatti: Super 16 mm. Esitysformaatti: 35 mm, HD, Digibeta. Kuvasuhde: 1:1.85 (35 mm), 1:1.78 (HD). Ääni: Dolby Digital, Dolby SR == Lähteet == == Aiheesta muualla == * * * Clermont-Ferrandin lyhytelokuvajuhlien nettisivut Luokka:Suomalaiset lyhytelokuvat Luokka:Vuoden 2009 suomalaiset elokuvat
Lucky Luke – Lähde länteen!

Lucky Luke – Lähde länteen! () on vuonna 2007 ensi-iltansa saanut ranskalainen animaatioelokuva, joka perustuu Morrisin luomaan Lucky Luke -sarjakuvahahmoon. Elokuvan ohjasi Olivier Jean Marie, joka myös käsikirjoitti sen yhdessä Jean- François Henryn kanssa. Lucky Lukea ääninäytteli Lambert Wilson. Elokuva sijoittuu vuoteen 1880.France's Xilam brings Lucky Luke to big screen Screen Daily 29.9.2005 Viitattu 23.8.2009 Elokuva on saanut vahvasti vaikutteita Morrisin ja Goscinnyn alkuperäistarinoista. Eniten elokuva perustuu Vankkurikaravaani-tarinaan, mutta muutamia yksityiskohtia on otettu myös tarinoista Daltonit tekevät parannuksen, Ran-Tan-Plan saa perinnön sekä Daltonit häissä. ==Juoni== Lucky Luke on viemässä Daltonin veljeksiä oikeuteen New Yorkiin, mutta veljekset onnistuvat pakenemaan ja ryöstävät pankin. Ryöstön aikana Averell Dalton kuitenkin soheltaa dynamiitin kanssa ja räjäyttää koko pankin kappaleiksi. Tästä huolimatta Daltonin veljekset saavat ryöstösaalinsa ja pakenevat poliiseilta. He kätkevät ryöstösaaliinsa yksinäisiin vankkureihin. Tilanteen rauhoituttua veljekset palaavat vankkureiden luo, mutta huomaavat paikalla olevan nyt useita satoja samanlaisia vankkureita, jotka ovat matkalla Kaliforniaan. Daltonit lähtevät matkaamaan kohti Kaliforniaa vankkureiden perässä Lucky Luken valvovan silmän alla. ==Äänirooleissa== ===Alkuperäinen, ranskankielinen ääniraita === ===Englanninkielinen dubbaus === == Videopeli == Atari kehitti ja julkaisi elokuvasta videopelin, Go West! A Lucky Luke Adventure, vuonna 2007. Peli julkaistiin tietokoneelle, Nintendo DS:lle sekä Wiille. ==Lähteet== Luokka:Vuoden 2007 ranskalaiset elokuvat Luokka:Lucky Luke Luokka:Ranskalaiset animaatioelokuvat Luokka:Sarjakuviin pohjautuvat elokuvat Luokka:Ranskalaiset lännenelokuvat
Lead Sails Paper Anchor

Lead Sails Paper Anchor on Atreyun neljäs studioalbumi. Se on yhtyeen ensimmäinen Hollywood Recordsin kautta julkaistu albumi. == Kappaleet == # # # # # # # # # # # ===Bonuskappaleet=== # * # # === Lead Sails Paper Anchor 2.0 === # * # # == Arvostelut == * AllMusic: * Imperiumi: 7+/10 * Soundi: == Lähteet == Luokka:Vuoden 2007 albumit Luokka:Atreyun albumit
Bach Collegium Japan

Bach Collegium Japan (BCJ) on kokoonpano, joka koostuu orkesterista ja kamarikuorosta. Sen perusti vuonna 1990 Masaaki Suzuki tarkoituksenaan esitellä japanilaisyleisöille eurooppalaista barokkimusiikkia. Suzuki johtaa orkesteria edelleen. Orkesteri soittaa periodisoittimilla ja on erikoistunut barokkimusiikkiin. Sen vuosittaisiin ohjelmiin kuuluu mm. Johann Sebastian Bachin kantaattien konserttisarja. Vuodesta 1995 kokoonpano on levyttänyt pohjoismaiselle BIS-levymerkille. Sen kuuluisin levytysprojekti on Bachin kirkkokantaattien sarja, johon kuuluu tällä hetkellä 50 julkaisua. Muita merkittäviä levytyksiä ovat mm. J. S. Bachin Matteus- ja Johannespassiot, H-mollimessu, Jouluoratorio sekä Händelin Messias. Viime vuosina BCJ on tehnyt itseään tunnetuksi myös muualla maailmassa konsertoiden mm. Yhdysvalloissa, Isossa-Britanniassa, Saksassa, Ranskassa, Italiassa ja Australiassa. ==Aiheesta muualla== * Bach Collegium Japanin viralliset kotisivut Luokka:Japanilaiset yhtyeet
Titlis

Titlis (3 238 m) on Sveitsin Urin Alpeilla sijaitseva vuori. Se sijaitsee Obwaldenin ja Bernin kantoneiden rajalla lähellä Engelbergiä, joka on kuuluisa muun muassa maailman ensimmäisestä pyörivästä kabiinihissistään. Vuorella on lumipeite ja pakkasta ympäri vuoden. ==Aiheesta muualla== * Titliksen matkailusivut , , , , , Luokka:Alppien vuoret Luokka:Bernin kantonin vuoret Luokka:Obwaldenin vuoret Luokka:Engelberg
OK Tyr

OK Tyr on ruotsalainen vuonna 1936 perustettu suunnistusseura Karlstadsta. Seura on voittanut Tiomilan vuosina 1989 ja 1990. Claus Bloch on edustanut seuraa. == Lähteet == == Aiheesta muualla == * Seuran kotisivut Luokka:Karlstadin kunta Luokka:Ruotsalaiset suunnistusseurat Luokka:Vuonna 1936 perustetut urheiluseurat
Greg Palast

Greg Palast (s. 26. kesäkuuta 1952) on yhdysvaltalainen toimittaja, kirjailija, dokumentaristi ja toimittaja. == Toimittajan ura == Hän opiskeli Chicagon yliopistossa taloustieteitä ja valmistui taloustieteiden maisteriksi. Hän työskentelee BBC:lle ja kirjoittaa brittilehtiin The Observer ja The Guardian. Tunnetuksi Palast tuli paljastaessaan Yhdysvaltojen vuoden 2000 presidentinvaalien äänestysepäselvyydet Floridassa. Vuonna 2004 Palast väitti epäselvyyksien toistuneen. Hänen mukaansa John Kerry olisi voittanut vaalit, jos kaikki hylätyt äänet olisi laskettu. Palast on kirjoittanut aiheesta kaksi kirjaa, The Best Democracy Money Can Buy (2002) ja Armed Madhouse (2006). Palastin mukaan vastaavaa vaalivilppiä käytettiin myös Meksikossa 2006, jossa vasemmiston ehdokkaan Andrés Manuel López Obradorin ääniä hylättiin ja oikeiston ja Yhdysvaltojen suosikki Felipe Calderón voitti vaalit. Palastin mukaan äänestäjien rekisteröinnistä vastasi sama yhdysvaltalainen yhtiö ChoicePoint kuin Floridan osavaltiossa vuonna 2000.guardian.co.uk - Greg Palast: Mexico and Florida have more in common than heat Viitattu 22.3.2010 Palast on myös urallaan paljastanut, kuinka arvopaperikeinottelijat käyvät kauppaa kehitysmaiden, muun muassa Liberian, velkakirjoilla ja perivät saataviaan suurien korkojen kera köyhiltä mailta.Greg Palast - BBC America: Palast Hunts the Vultures Viitattu 22.3.2010 Lisäksi Palast on erikoistunut talousrikosten paljastamiseen. == Kirjat == * Vultures' Picnic (2011) * Armed Madhouse (2006) * Democracy and Regulation (2003) (Theo MacGregorin ja Jerrold Oppenheimin kanssa) * The Best Democracy Money Can Buy (2002) == Elokuvat == * Big Easy to Big Empty: The Untold Story of the Drowning of New Orleans (2007) * American Blackout (2006) * Bush Family Fortunes (2003) == Lähteet == == Aiheesta muualla == * Virallinen sivusto * * Commondreams.org - Greg Palast: Kerry Won * Greg Palast | guardian.co.uk Luokka:Yhdysvaltalaiset toimittajat Luokka:Dokumentaristit Luokka:Vuonna 1952 syntyneet Luokka:Elävät henkilöt
HMS Fame (H78)

HMS Fame (viirinumero H79) oli Britannian kuninkaallisen laivaston F-luokan hävittäjä toisessa maailmansodassa. Alus myytiin 1949 Dominikaaniselle tasavallalle. == Valmistus == Alus tilattiin Barrow-in-Furnessista Vickers Armstrongilta, missä köli laskettiin 1933. Alus laskettiin vesille 1934 ja otettiin palvelukseen 1935. == Palvelus == Palvelukseen otettaessa alus liitettiin F-luokan hävittäjistä muodostettuun Kotilaivaston 6. hävittälaivueeseen, joka numeroitiin toukokuussa 1939 uudelleen 8. hävittäjälaivueeksi. Alus oli Pohjanmerellä ja Norjan rannikolla.Whitley, M. J. s. 106 Alus oli Grimsbyn telakalla palaten palvelukseen 10. huhtikuuta 1940Naval Operations of the Campaign in Norway April-June 1940 s. 146. Alus suojasi 12.-13. toukokuuta Bjerkvikin maihinnousua, jonka aikana alus muun muassa kuljetti 100 ranskalaista alppijääkäriä Lillebergiin.Naval Operations of the Campaign in Norway April-June 1940 s. 112-115. Alus osallistui Narvikin maihinnousun suojaamiseen. Sen kohteeksi määrättiin Rombakin vuono ja sen tuli tuhota rautatietunneleista tulevat joukot. Rannikkotykistö osui 23. toukokuuta 1940 Narvikissa alukseen.Naval Operations of the Campaign in Norway April-June 1940 s. 57-58 Alus ajoi 17. lokakuuta HMS Ashantin kanssa Sunderlandin edustalla karille, jolloin aluksella syttyi pahoja vaurioita aiheuttanut tulipalo. Pelastusoperaation jälkeen alus siirrettiin korjattavaksi Chathamin telakalle, jossa alukselle rakennettiin uusi perä sekä runkoa sen pidennettiin. Alus palasi palvelukseen loppuvuodesta 1941. Alkuvuodesta 1942 alus oli Keskisen Atlantin saattajaryhmän osasto B6:n lippulaivana. Osasto suojasi saattueita SC83, ON101, SC88, ON111, HX200, ON122, HX205, ON132 ja SC104. Alus upotti 16. lokakuuta 1942 Saksan laivaston sukellusveneen U-353 ollessaan suojaamassa saattuetta SC104. Alus johti saattueita ON144, HX217, ON155 ja Sc116 suojausta ennen kuin upotti 17. helmikuuta 1943 sukellusvene U-69:n suojatessaan saattuetta ON165. Alus johti maaliskuun 1944 saattajaryhmä B6:ta suojaten saattueita HX227, ONS1, SC125, ONS6, SC131, HX257, ON206, SC145, ONS29 ja HX281, kunnes se siirrettiin 14. saattajaryhmään Normandian maihinnousun vuoksi. Alus osallistui 18. kesäkuuta 1944 14. saattajaryhmän mukana sukellusvene U-767 upottamiseen. == Dominikaanisen tasavallan laivastossa == Fame myytiin helmikuussa 1949 Dominikaaniselle tasavallalle, joka nimesi aluksen ensin Generalisimoksi (runkonumero D102) ja edelleen 1962 Sancheziksi. Alus poistettiin palveluksesta 1968 ja on romutettu. == Päälliköt == Aluksen päälliköinä olivat: *W. S. Clouston Norjan taisteluiden aikana 1940 ==Lähteet== * * * * * === Viitteet === Luokka: Kuninkaallisen laivaston F-luokan hävittäjät Luokka:Vickersin valmistamat alukset Luokka:Yhdistyneen kuningaskunnan toisen maailmansodan hävittäjät
Kerstin Lindeman-Peltonen

Kerstin Lindeman-Peltonen (ent. Campoy, ent. Duffy; 9. maaliskuuta 1964 Tukholma, Ruotsi – 15. maaliskuuta 2023 Jämsä) oli suomalainen kokki, joka nousi 1990-luvulla julkisuuteen lapsiaan koskevan huoltajuuskiistan vuoksi. Lindeman-Peltonen syntyi Ruotsissa ja vietti lapsuutensa Jämsässä. Lindeman- Peltonen avioitui vuonna 1990 yhdysvaltalaisen Miguel Campoyn kanssa, jonka hän oli tavannut työskennellessään Saksassa 1980-luvun puolivälissä. Naimisiin mentyään he asuivat aluksi Jämsässä, myöhemmin Kaliforniassa. Avioeron yhteydessä heidän kaksi lastaan määrättiin isälle. Lindeman-Peltonen kaappasi lapset Suomeen syksyllä 1996 ja piilotteli heitä eri puolilla maata parin vuoden ajan. Helsingin hovioikeus päätti keväällä 1997, ettei tuolloin 5- ja 6-vuotiaita poikia lapsia luovutettaisi takaisin isälle tämän väkivaltaisuuden vuoksi. Syyskuussa 1997 korkein oikeus kuitenkin katsoi hovioikeuden päätöksen vastaisesti ja Haagin lapsikaappaussopimukseen nojautuen, että lapset oli palautettava isälleen ja huoltajuuskiista oli käsiteltävä Yhdysvalloissa, ja määräsi Jämsän käräjäoikeuden panemaan päätöksen täytäntöön. Tämän jälkeen Lindeman-Peltonen piileskeli lapsineen eri puolilla Suomea vaihtaen olinpaikkaasa parikymmentä kertaa kolmen kuukauden aikana. Helmikuussa 1998 Jämsän käräjäoikeus palautti lasten huoltajuuden äidille, ja toukokuussa 1998 Vaasan hovioikeus kumosi päätöksen lasten palauttamisesta isälleen. Hovioikeuden käyttämien asiantuntijoiden mukaan pojat olivat kypsiä ratkaisemaan asian itse, ja molemmat vastustivat palautusta Yhdysvaltoihin. Poikien isä Miguel Campoy haki valituslupaa korkeimmalta oikeudelta.Mitä Missä Milloin: Kansalaisen vuosikirja 1999, s. 142–143. Helsinki: Otava, 1998. ISBN 951-1-15488-5. Marraskuussa 1998 korkein oikeus uudisti aikaisemman päätöksensä lasten palauttamisesta isälleen, ja lopulta lapset päätyivät Yhdysvaltoihin isänsä luokse maaliskuussa 1999.Mitä Missä Milloin: Kansalaisen vuosikirja 2000, s. 65. Helsinki: Otava, 1999. ISBN 951-1-15503-2. Vuonna 1999 Lindeman-Peltonen oli ehdolla eduskuntaan Remonttiryhmän ehdokkaana. Vuoden 2008 kunnallisvaaleissa hän oli perussuomalaisten ehdokkaana Jämsän kaupunginvaltuustoon. Menetettyään poikiensa huoltajuuden Lindeman-Peltonen avioitui brittiläisen miehen kanssa ja asui 2000-vuosikymmenellä muutamia vuosia Madeiralla, jossa hän piti ravintolaa. Hän erosi toisesta miehestään syksyllä 2017. Lindeman-Peltonen kuoli vuonna 2023 haimasyöpään. == Teoksia == * * == Lähteet == == Aiheesta muualla == * Tuomioja, Erkki: Taistelu lapsista. Viikon kirjavinkki. Luokka:Suomalaiset julkisuuden henkilöt Luokka:Vuonna 1964 syntyneet Luokka:Vuonna 2023 kuolleet Luokka:Huoltajuuskiistat Luokka:Ruotsinsuomalaiset henkilöt Luokka:Amerikansuomalaiset henkilöt
Dynaaminen suoja

Dynaaminen suoja tarkoittaa esineoikeudessa oikeusperusteen sitovuutta oikeuksien kollisio- eli kiistatilanteessa. Se liittyy omistajan oikeudellisen määräämisvallan eli omistajan kompetenssin käyttöön. Kyse ei siis ole varsinaisesta oikeussuojasta, joka on viranomaisen antamaa staattista suojaa. Käytännössä dynaamiseen suojaan liittyviä kysymyksiä ratkotaan vaihdantatilanteissa, joissa esiintyy kaksi vastakkaista oikeutta. Tällöin vallitsee oikeuksien kollisio, jos oikeuksia ei voida samanaikaisesti toteuttaa. Silloin se oikeudenhaltija, jonka oikeus voittaa, saa dynaamista suojaa. Suoja on sitä vahvempi mitä useampaan henkilöön nähden oikeudenhaltija on suojattu.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 72–74. Kollision ratkaisemisen perusteet on pyritty sisällyttämään lainsäädäntöön ja viime kädessä ne ovat oikeuspoliittisia tarkoituksenmukaisuuskysymyksiä. Kollision ratkaisunormeja on esimerkiksi kauppakaaren (3/1734) 1:5, 11:4 ja 12:4, velkakirjalain (622/1947) 14 ja 22 pykälässä ja osakeyhtiölain (624/2006) 3:13. ==Lähteet== Luokka:Esineoikeus
Grande Île

Grande Île on Ill-joen saarella sijaitseva Strasbourgin historiallinen keskusta. Nimi tarkoittaa ”Suuri saari”. Grande Île kuuluu UNESCOn maailmanperintöluetteloon, johon se valittiin, koska se on erinomainen ja hyvin säilynyt esimerkki keskiaikaisesta kaupunkikeskustasta. == Lähteet == ==Aiheesta muualla== * Grande Île UNESCOn sivuilla Luokka:Unescon maailmanperintökohteet Ranskassa Luokka:Strasbourg
Kontekstivihje

Kontekstivihjeet () ovat keskustelun ei-referentiaalisia osatekijöitä, hienovaraisia vihjeitä, jotka vaikuttavat merkityksen muotoutumiseen. Kontekstivihjeet kuuluvat kielitieteellisen pragmatiikan, sosiolingvistiikan ja keskusteluntutkimuksen alaan. Tavanomaista kontekstivihjeitä ovat muiden muassa seuraavat: *prosodia *puhenopeuden muutos *tauko *epäröinti *päällekkäisyys *avaus- ja lopetusrutiinit *eleet ja ilmeet yms. Kon­tekstivihjeet saavat merkityksen vasta vuorovaikutustilanteessa, ja useat vihjeet ohjaavat tulkintaa yhtä aikaa samaan suuntaan. Kontekstivihjeet ovat kon­trastiivisia: merkitys perustyy muutoksiin. Vihjeiden merkitys riippuu hyvin paljon kulttuurista, sillä ne ovat suhteellisia. Peter Auer havainnollistaa: ”Vihjeen ainoana ’merkityksenä’ on (mukaillakseni Jakobsonin foneemimääritelmää) ’osoitus toiseuteen’”.Auer 1992: 31. Kontekstivihjeet ovat sosiokulttuurista tietoa. Vihjeet aktivoivat kulttuurin jäsenten muistista tietorakenteita, joiden avulla asioita voidaan ymmärtää. Tietorakenteet ovat stereotyyppistä tietoa tilanteesta ja kielenkäytöstä. Kontekstivihje aktivoi tietyn toimintatyypin. Pieni muutos kontekstissa voi saada aikaan suuren muutoksen tulkinnassa. Stephen C. Levinson on verrannut, että kontekstivihjeet ovat kuin sormeen kiedottu nyöri tai nenäliinaan sidottu solmu.Levinson 1983. Kontekstivihjeet ovat siksi eräänlaisia toisen asteen symboleita: ne viittaavat tilanteeseen, jossa varsinainen muistaminen tapahtui ja toivon mukaan tapahtuu uudelleen. Kontekstivihjeet eivät korvaa tulkintaprosessia vaan antavat sille suunnan. Ne voivat viitata pitkällekin. Kontekstivihjeet tekevät usein kaksi asiaa yhtä aikaa: ensiksikin ne luovat vastakohtaisuuden ja ilmaisevat, että jotain uutta on ilmassa, ja toisekseen ne rajoittavat tulkintojen määrää. == Lähteet == ==Kirjallisuutta== * Auer, Peter 1992: Introduction: John Gumperz’ Approach to Contextualization. — The Contextualization of Language (toim. Peter Auer & Aldo di Lucio), s. 1–37. Pragmatics and Beyond, new series 22. Amsterdam: Rodopi. * Levinson, Stephen C. 1983: Pragmatics. Cambridge: University Press. Luokka:Kielitiede
Marcus Aurelius Cotta

Marcus Aurelius Cotta oli roomalainen poliitikko ja sotilas. Hänen veljiänsä olivat Gaius Aurelius Cotta ja Lucius Aurelius Cotta. Julius Caesarin äiti Aurelia Cotta oli hänen siskonsa. Hän oli vuoden 74 eaa. konsuli ja sai tehtäväkseen puolustaa Bithyniaa Mithridates VI:ta vastaan. Hän kuitenkin menetti alueen ja kärsi tappion meritaistelussa. Lopulta hän joutui piiritetyksi Khalkedoniin. Piiritys laukesi kun Lucullus pääsi paikalle. Cottasta tuli nyt Luculluksen alainen. Cotta valtasi Herakleia Pontiken vuonna 71 eaa. Roomassa häntä syytettiin korruptiosta ja hänet erotettiin senaatista. ==Lähteet== Luokka:Roomalaiset poliitikot
Staattinen suoja

Staattinen suoja on esineoikeudessa viranomaisen antamaa suojaa esineen haltijan käyttövapauden estämistä ja häiritsemistä vastaan. Sitä voi saada esimerkiksi esineen omistaja ja rajoitetun esineoikeuden haltijat, jollaisia ovat muun muassa käyttöoikeuden, panttioikeuden ja vuokraoikeuden haltijat. Staattinen suoja voi kohdistua myös yhteisomistuksessa olevan esineen toiseen tai joihinkin omistajiin. Toinen suojatyyppi on dynaaminen suoja. Staattinen suoja jaetaan absoluuttiseen ja relatiiviseen suojaan.Encyclopædia iuridica Fennica, Suomalainen lakimiesyhdistys 1994–1999, ISBN 951-855-135-9, osa I palstat 787–788. Staattinen suoja ja käyttövapaus tarkoittavat samaa asiaa eri lähtökohdasta tarkasteltuna. Tätä kokonaisuutta nimitetään omistajan hallinta- eli primäärioikeudeksi ja sen ilmenemismuoto on omistajanhallinta. Omistajan hallintaoikeus, omistajan kompetenssi ja dynaaminen suoja muodostavat yhdessä omistusoikeuden. Staattista suojaa antavia oikeuskeinoja ovat omistajankanteet, turvaamistoimet sekä vahingonkorvausksen ja rangaistuksen vaatiminen. Omistajankanne voi olla ennallistamiskanne, hallintakanne tai kieltokanne. Keskeisiä lainkohtia ovat oikeudenkäymiskaaren 5. luvun 3 ja 7 § sekä rikoslain 28. luvun 11 §. ==Lähteet== Luokka:Esineoikeus
Sanelma

Sanelma on suomalainen naisen etunimi. Nimi on ilmeisesti syntynyt Anelma- nimen mallin mukaisesti ja sen vaikutuksesta. Nimestä on varsinkin Pohjanmaalla käytössä myös lyhempi muoto Nelma. Vuodesta 1973 lähtien Sanelman nimipäivä on ollut 5. elokuuta. Vuoden 2019 loppuun mennessä Digi- ja väestötietoviraston tietojen mukaan Sanelma-nimen on saanut 9 082 henkilöä. == Tunnettuja Sanelmia == * Sanelma Kuusisto (1918–1995), runoilija * Sanelma Vuorre (1919–2009), mannekiinikoulun johtaja, opetusneuvos == Kuvitteellisia Sanelmia == * Sanelma Ankka, myös Della Ankka, Aku Ankan sisar, Tupun, Hupun ja Lupun äiti ==Lähteet== Luokka:Etunimet
Al Herman

Gerald "Al" Herman (15. maaliskuuta 1927 Topton Pennsylvania – 18. kesäkuuta 1960 West Haven Connecticut) oli yhdysvaltalainen Indianapolis 500 -kuljettaja. Hän osallistui viiteen Indianapolis 500 -kilpailuun, kausilla 1955–1957 ja 1959–1960. Hän oli seitsemäs vuoden 1955 kilpailussa saavuttaen vuoden tulokas -palkinnon. Herman kuoli Midget cars -kilpailussa West Havenissa vuonna 1960. Samalla viikolla myös Jimmy Bryan kuoli eri onnettomuudessa. == Lähteet == Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1927 syntyneet Luokka:Vuonna 1960 kuolleet
Mack Hellings

Ronald "Mack" Newels Hellings (14. syyskuuta 1915 Fort Dodge – 11. marraskuuta 1951 Kernin piirikunta) oli yhdysvaltalainen Indianapolis 500 -kuljettaja. Hän osallistui neljään Indianapolis 500 -kilpailuun vuosina 1948–1951. Hän oli viides vuoden 1948 kilpailussa. Vuonna 1950 hän oli 13. Mack menehtyi lento- onnettomuudessa Kaliforniassa vuonna 1951. == Lähteet == Luokka:Yhdysvaltalaiset Formula 1 -kuljettajat Luokka:Lento-onnettomuudessa kuolleet Luokka:Vuonna 1915 syntyneet Luokka:Vuonna 1951 kuolleet
Pelastusvarmuus

Pelastusvarmuus on hengellinen, kristillinen termi, jolla tarkoitetaan kristillisen vakaumuksen omaavan henkilön varmaa käsitystä, että hän pelastuu eli välttää kadotuksen ja pääsee taivaaseen. Yleensä termin käyttäjät käsittävät, että pelastusvarmuus on uudestisyntymisen seuraus. Termi on käytössä varsinkin helluntailaisuudessa. Samasta asiasta käytetään myös sanaa rauha. == Katso myös == *Ehdoton pelastusvarmuus *Pelastussuunnitelma (mormonismi) Luokka:Kristilliset käsitteet Luokka:Protestanttinen teologia
Kiinteistöoikeus

Kiinteistöoikeus on oikeustieteessä oikeudenala, jonka piiriin kuuluu kiinteistöyksiköiden muodostamista, niiden välisiä käyttösuhteita (kuten esimerkiksi rasitteita) ja käyttösopimuksia sekä maanvuokraa koskeva lainsäädäntö ja oikeuskysymykset. Laajasti määriteltynä kiinteistöoikeus on oikeudenala, joka koskee kiinteistöjä. Joissakin maissa kiinteistöoikeutta vastaa lähinnä maaoikeus (, ). Suomessa maaoikeus on vakiintumaton käsite, joka esiintyy tavallisesti osana maa- ja vesioikeus -nimitystä. Suomessa maaoikeuden piiriin kuuluu kiinteistöoikeuden ohella asutus- ja maanhankintalainsäädäntö, maa- ja metsätalouslainsäädäntö sekä lunastuslainsäädäntö.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa II palstat 256–257. Kiinteistöoikeudella on läheinen suhde talousoikeuden joihinkin osa-alueisiin, kuten ympäristötalouteen ja kiinteistötalouteen, jotka perinteisesti sijoitetaan talousoikeuden piiriin.Encyclopædia iuridica fennica, osa II palstat 556–557. ==Lähteet== *
Lentosukka

Lentosukat ovat elastisia tukisukkia, joita käytetään ehkäisemään veritulppien muodostumista jaloissa pitkäaikaisen istumisen aikana, kuten lento-, auto-, bussi- ja junamatkoilla. Tutkimukset osoittavat, että veritulppariskiä voidaan vähentää jopa 90 %, edellyttäen, että sukan laatuvaatimukset täyttyvät. Tutkimuksissa käytetyt lentosukat ovat lääkinnällisiä ensimmäisen kompressioluokan tukisukkia, joissa paine nilkassa on 18–20 mmHg ja vähenee asteittain polvea kohti. Lentosukkia myydään nykyään laajalti. Suuri osa lentosukkina myytävistä sukista ei kuitenkaan täytä lääkinnällisen tukisukan painevaatimuksia. == Aiheesta muualla == *www.tukisukat.nu *www.tukisukat.fi Luokka:Lääketiede Luokka:Sukat en:Compression stockings
Ksenija Tšernyh

Ksenija Tšernyh (; s. 1971) on venäläinen pyöräsuunnistaja ja maailmanmestari. Seuratasolla hän edustaa Hyvinkään Rastia. Joensuun MM-kilpailuissa 2006 Tšernyh voitti kultaa viestistä ja hopeaa pitkältä matkalta. Viestissä hänen kanssaan pyöräsuunnistivat Nadia Mikriukova ja Anna Ustinova. Varsovan EM- kilpailuissa 2006 hän voitti hopeaa viestistä ja pronssia keskimatkalta. Heinäkuussa 2007 Castelfiorentinon EM-kilpailuissa Tšernyh voitti kultaa sprintistä, hopeaa pitkältä matkalta ja pronssia keskimatkalta. MM- kilpailuissa Nové Město na Moravěssa 2007 hän voitti kultaa keskimatkalta ja sprintistä sekä hopeaa pitkältä matkalta ja viestistä. Ostródan MM- kilpailuissa 2008 hän voitti keskimatkalta kultaa ja viestistä hopeaa. Ben Shemenin MM-kilpailuissa 2009 hän voitti pronssia viestistä. ==Lähteet== Luokka:Venäläiset pyöräsuunnistajat Luokka:Vuonna 1971 syntyneet Luokka:Elävät henkilöt